**REPUBLIKA HRVATSKA**

**ISTARSKA ŽUPANIJA**

**OBAVJEŠTAVA**

**POREZNE OBVEZNIKE O DOSTAVI PODATAKA**

**ZA UTVRĐIVANJE POREZA NA NEKRETNINE**

sve pravne i fizičke osobe **VLASNIKE NEKRETNINA** , koje se nalaze na području :

* Grada Labina i
* Grada Vodnjana, te
* Općine Bale,
* Općine Barban,
* Općine Cerovlje,
* Općine Fažana,
* Općine Funtana,
* Općine Gračišće,
* Općine Ližnjan,
* Općine Lupoglav,
* Općine Kanfanar,
* Općine Karojba,
* Općine Kaštelir-Labinci,
* Općine Kršan,
* Općine Marčana,
* Općine Motovun,
* Općine Pićan,
* Općine Raša,
* Općine Sveti Lovreč,
* Općine Sveta Nedjelja,
* Općine Sveti Petar u šumi,
* Općine Svetvinčenat,
* Općine Tar-Vabriga,
* Općine Tinjan,
* Općine Vižinada,
* Općine Vrsar i
* Općine Žminj.

Ministarstvo financija, Porezna uprava 03. ožujka 2024. godine na svojim web stranicama dalo je obavijest u vezi plaćanja poreza na nekretnine koju prenosimo u cijelosti:

**Porez na nekretnine – prijava podataka bitnih za oporezivanje**

Prijavu podataka bitnih za oporezivanje **nisu dužni** **podnijeti** građani i poduzetnici za nekretnine za koju se plaća komunalna naknada, kao i za nekretnine koje se iznajmljuju na temelju u ugovora o najmu ili zakupu koji je prijavljen Poreznoj upravi radi plaćanja poreza na dohodak od imovine.

Radi lakšeg prepoznavanja koje podatke građani i poduzetnici moraju dostaviti nadležnom poreznom tijelu za utvrđivanje i naplatu poreza na nekretnine, a u svrhu prijave podataka bitnih za oporezivanje, a što se odnosi na prijavu promjene podataka o nekretnine koja je oporeziva porezom na nekretnine kao i prijavu podataka u svrhu oslobođenja od plaćanja poreza na nekretnine na internetskoj stranici Porezne uprave dostupan je unificirani obrazac **Zahtjeva za građane i poduzetnike** s uputama za popunjavanje.

**Građani i poduzetnici popunjavaju samo podatke navedene u Zahtjevu i to:**

* **za potrebe prijave promjene podataka o nekretnini koja je oporeziva porezom na nekretnine**: podatke o poreznom obvezniku vlasniku nekretnine, zatim podatke o stambenoj nekretnini samo ako je na istoj došlo do promjene obračunske površine ili namjene nekretnine.
* **za potrebe prijave oslobođenja od plaćanja poreza na nekretnine**: podatke o poreznom obvezniku vlasniku nekretnine, zatim podatke o stambenoj nekretnini za koju može ostvariti propisana zakonska oslobođenja od plaćanja poreza na nekretnine. Propisana zakonska oslobođenja koja se prijavljuju za nekretnine su: ako je namijenjena za stalno stanovanje (ako u njoj stanuje osoba bez prijavljenog prebivališta/boravišta ili ako za nju nije prijavljen ugovor o najmu Poreznoj upravi), ako nekretnina nije podobna za stambeni prostor uslijed proglašenja prirodnih nepogoda, ako je onemogućena stambena namjena, za nekretninu koja ima javnu namjenu ili je namijenjena institucionalnom smještaju osoba te za nekretnine namijenjene prodaji ili koje su preuzete u zamjenu za neplaćena potraživanja (ako od dana unosa u poslovne knjige ili od dana preuzimanja pa do 31. ožujka godine za koju se utvrđuje porez proteklo manje od šest mjeseci).

Zahtjev se podnosi u nadležnu ispostavu Porezne uprave ili drugo nadležno porezno tijelo za utvrđivanje i naplatu poreza na nekretnine do 31. ožujka godine za koju se utvrđuje porez na nekretnine i to prema mjestu gdje se nekretnina nalazi. Ako je Porezna uprava određena kao nadležno porezno tijelo za utvrđivanje i naplatu poreza na nekretnine, taj obrazac zahtjeva se može od 24. veljače 2025. godine popuniti putem ePorezne. Isto tako, njegova dostupnost putem mPorezna planira se tijekom mjeseca ožujka 2025. godine. Na navedeni način želi se potaknuti porezne obveznike na prijavu podataka bitnih za oporezivanje odnosno prijavu podataka bitnih za oslobođenje od plaćanja poreza na nekretnine te im tako omogućiti ubrzani i olakšani pristup za dostavu tih podataka.

\* \* \*

Nadležno porezno tijelo za poslove utvrđivanja i naplatu poreza na nekretnine za gore navedene općine / gradove u Istarskoj županiji je **REPUBLIKA HRVATSKA, ISTARSKA ŽUPANIJA,** **UPRAVNI ODJEL ZA PRORAČUN I FINANCIJE, ODSJEK ZA UTVRĐIVANJE I NAPLATU POREZA I VLASTITIH PRIHODA, 52100, RIVA 8.**

Zahtjev se može dostaviti osobno u **UPRAVNI ODJEL ZA PRORAČUN I FINANCIJE, Odsjek za utvrđivanje i naplatu poreza i vlastitih prihoda, PULA, Riva 8,** poštom na istu adresu ili putem elektronske pošte:[**porezi@istra-istria.hr**](mailto:porezi@istra-istria.hr)

\* \* \*

Detaljnije informacije o porezu na nekretnine mogu se naći na Vodiču Porezne uprave:

<https://www.porezna-uprava.hr/Gradani/Stranice/Nekretnine/Porez-na-nekretnine-vodic.aspx>